पटना में रविदास जयंती के मौके पर बोलते हुए तेजस्वी यादव ने कहा कि उनके पिता लालू प्रसाद यादव कई बार मायावती को बिहार से अपने समर्थन से राज्यसभा सदस्य बनाने की बात कह चुके थे, लिहाजा जब हाल में राज्यसभा चुनाव की अधिसूचना जारी हुई तो उन्होंने खुद मायावती को फोन कर सीट ऑफर की। मगर मायावती ने स्पष्ट रूप से मना करते हुए कहा कि जब तक सदन में बीजेपी का बहुमत है तो वो राज्यसभा की सदस्य नहीं बनना चाहेंगी।